
KA^PAPI SAKPE (60c). 



WOTANUST EKANA, 

Isantanka Wakiconza kin he nahah Territory wan- 
jikji State heca wicakagapi kta qais heconpi kte siki he 
akinicapi. 

Cape Elizabeth, Me. , ekta wicasta wan anpahotno- 
na 7,000 isanpa yuha qa on waihdamna ece. Da- 
kota is econpi Sni. 

Walsh County, D. T. en wasicun wojutipi kin nina 
akihanpi ce eyapi. Iknuhan icanina tehike unkans 
apa tapi kta tuka. 

Vermillion, D. T. en Dakota Territory woonspe 
wankantu (University) tipi en yanka; Unkan dehan 
425 hen waonspeiciciya hipi. 

Makatipi (Chamberlain) iyotakons, Minisose wa- 
kpa kin en caga kin nina wankanna qa opta canpa- 
hmihma itonpeya iyuwegapi. 

Wakiconza kin hetanhan kannih opapi, maste ma- 
koce kin en Territory wanji Oklahoma eciyapi kaga- 
pi kta he woope wan yustanpi. 

Austria makoce kin en wicastayatapi cinhintku 
kin he te. Wicasta apa icikte kecinpi qa apa tuwe 
ktepi ecinpi. Toketu hecinhan anakihmapi se. 

Utica, JST. Y. ekta wiko^ke wan anpetu wikcemna 
nom sanpa napciwanka istima wanka. Token okihi- 
pi kiktakiyapi skanpi tuka tehari okihipi sni. Un- 
hanketa kikta eyapi. 

Magaskatotonwe akasam Conkaske (Fort Randall) 
kin itakasam, lhanktonwan makoce iwaziyata mako- 
ce yuha se. Unkan askatudan Wakiconza kin en ma- 
koce kin he yuohdokapi kta wowapi ahipazopi. 

Conkicakse en Kun wicasta ti ekta Dakota mnici- 
yapi qa makoce tawapi etanhan onspa paganpi kta 
iwohdakapi keyapi. Makoce yuhapi kin owasin wo- 
wiyunyanpi sni hecen cinpi sni kin he wiyopeyapi 
kta cinpi. 

Askatudan Commissioner Oberly taku konza. 
Wisconsin obaspe kin en Ikcewica^ta makoce ohda- 
ptapi kin akan, wazi can ota iheye cm, ituB. ka- 
wankapi kin he anapta. Hecen wasicun ota aCan- 
zepi keyapi. 

Wiyohpeyata miniwanca ekta wita heca ota yukan. 
Unkan dehan Isantanka oyate German oyate om 
Samson wita kin on akinicapi Germany wita kin hena 
tawayapi kta cinpi se tuka United States kin hecetu- 
dakapi sni. Oyate en unpi kin ihduhapi kta iyececa, 
qa tuwedan tawawioayapi kta cinpi sni. Tokesta he- 
on wokicihdakapi kta keyapi. 



,W. N. Beadle, Yankton etanhan askatudan wi- 
yohpeyata Salem, Oregon ekta Ikce wicasta woonspe 
tipi yanke cin en woonspekiya Itancan kahnigapi. 

Indian Territory (Maste makoce) kin en ake aska- 
tudan wasicun tiwahe wikcemna zaptan en yapi, mako- 
ce onspa Oklahoma eciyapi en tipi kta heconpi tuka 
mako^pe kin he nahah oyate tawapi qa ecen wasicun 
en ahitipi kta iyehantu £ni. 

Marquette, Mich., January 21 he ehan hemani wan 
canku ohna iyaye cin icunhan canpahmihma kin huha 
wan kasdoke ca canpahmihma kin canku icunnom 
kahon ehpeya qa on wicasta wanjikji wicakte. Owi- 
capeya Michigan obaspe kin etanhan Governor okihe 
kin te ca heon wicota iyokisicapi. 

Pamdaska oyate kin en wicastayatapi kin Aries 
eciyapi kin toyate kin en woecon tawapi tanina kin 
yutokeca kta keyapi. Tohan tuwe taku ektasniyan 
econpi qa woope se kicaksapi eca nina wicakastakapi 
ece; qa awicapapi kin on ninaliin ksuwewicayapi. 
Hecen wicastayatapi kin kaken wiyukcan; tohan tu- 
we woope kicakse cinhan tokaheya wicayacopi kte ca 
taku econpi kin he }^uwicakapi kinhan iyopewicaya- 
pi kte cinhan taku kajujuwicakiyapi kta iyecece ke- 
ye. Kajujupi kta cinpi sni kinhan tohanhanyan 
econpi sni hehanyan kaska wicahnakapi kta he waste 
tuka awicapapi he Sica. 

Dakota Territory en wakiconza kin tohinni woope 
kagapi qa Hemani Awanyakapi (Railroad Commis- 
sioners) wicakagapi. Unkan askatudan wakiconza 
kin ake eyotanke ca itokakan wowapi kagapi qa wo- 
jupi on tona icahyapi kin qa woteca wasicun yuhapi 
kin ko oyakapi qa decetu: 



SU OCAJE. 

Aguyapi 

Wayahota 

Wamnaheza 

Barley 

Rye (Aguyapi sapa) . . 
Buckwheat (Canhdo- 

hu aguyapi) 

Flax (Hahontahu). . 
Mdo /. 

WOTECA. 

Sunkawakan 

Pte qa Tatanka 

Tahcaska 

Kukuse 

Susuna 



IYUTAPI. 

40,500,000 

30,480,574 

22,068,680 

4,000,000 

300,000 

55,000 
3,300,000 
5,200,000 

TONAKECA. 

268,410 
597,808 
152,396 
174,028 
16,057 



MAZASKA IYAWA. 

$40,450,000.00 

9,122,575.50 

7,627,472.00 

1,600,000.00 

148,951.00 

50,971.00, 
2,963,247.00 
3,120,000.00 

MAZASKA IYAWA. 

12,120,346 

7,634,548 
207,790 

446,811 

822,772 



Decekcen Dakota Territory imahen wasicun unpi 
kin su icahyapi qa woteca hduhapi. 

Wakiconza kin en Dakota Territory State heca kta 
he akinin wohdakapi eciyatanhan taku yustanpi kta 
sece. Hececa kinhan tokata waniyetu sni ecen. 
Territory kiyus'papi kta qa State nonpa kta qais ito- 
kaii hanke kin State heca qa waziyata hanke Territory 
heca kta. Tuka waziyata qa itokah hanke kin napin 
State heca kta cinpi hen,. 

Inyan Bosdata Ateyapi kin qa Hohboju Ateyapi 
kin wiyukcanpi qa Tunkansidan okihiwioaye unkans' 
omaka yamni s'ni ecen oyate tawapi kin makaoiynte 
ohna wojati wicakiyapi kta okihipi. 

Hekta wi kin Inyan Bosdata etanhan koska zuya 
yapi qa wicayuzapi nnkoyakapi. Heciyatanhan to- 
keca zuya yapi ki,n oyakapi qa nakun ahna taku toke- 
ca yaotaninpi. Heciya wakan ohanyanpi wicas'ta wan 
Hewanke eciyapi kin ayata qa Kangi wicasta zuya 
unpi icunhan Hunkpati wasam hdepi icunhan ana- 
wicatanpi qa iye cinj^eku ktepi wanyaka keye ca ecen 
Hunkpati ko^ka zuyayewicasi qa tokakte wicasi. Apa 
iyayapi qa Hewanke om iyaye; Wanna yapi kin owa- 
kpamni kin qa conkaske kin en otanin hecen akicita 
aku wicaslpi wicakihdegapi qon kaskapi kin He wanke 
taku ayate cin wicahnayan kecin unpi qa ayus'tanpi 
kta wanna awacinpi. 

Owakpamni ektahdipi qonhan wawanyake (owa- 
yuspe) kin, tuwe Hnasldnyanmani eciyapi se fie- 
wanke yuza qa wicakaska tipi ohnaka. Icunhan Ate- 
yapi tokan un tuka askatudan hdi he ehan wiwange: 
tokeca he oyate wicahnaye ca tokeca zuyayewicaya- 
kiya he. 

fiewanke cin ayupte ca, Kangi wicas'ta wanwica- 
mdaka. Taku wakan wanyag makiya eya. Wica- 
waka qa wicawahnaye sni kin on ito wapetokeca wan 
ecanion kta qa on mihduwicake kte eya; 

Heciya inyan wan bosdata najin he Dakota sdonya- 
pi. Ho inyan kin he ihdutokankiye ca iye kaska 
yanke cin u kiye kta ce eya. Ho wo, Ateyapi eya. 
Hecanon kinhan ciciyuske kte ca s'unkawakan can- 
pahmihma ahna cicu kte,qa hecanon srii kinhan aki- 
cita niyuhapi kta. Gape tonana eca hehan fiewanke 
cin wakan ohanye tawa kin on inyan kin he yutan- 
sniyan yu tokan iyeye kta otanin hca. Hecen wicota 
ahi qa taku kin he wanyag hinajinpi. 

fiewanke kin ite saiciye hca, wakanyan wiyute, 
dowan qa Wakantanka kun u qa taku kin heon oki- 
ye kta hoyeya. Inyan kin en Dakota owasin opaiita 
yankapi qa ihnuhan yutokan ye kta ape unpi tuka 
owanjidan yanka. Do wan pi omakiyapi kinhan econ- 
kta Hewanke eya. Wicota dowanpi kta ekta hipi 
qa nina dowanpi kes tokeca sni inyan kin hecehna 
yanka. 

He Ateyapi wicahnaye hca sdonyapi kta e hecen 
s'kan kta iyowiakiye, iye kaes inyan kin he wakan 
ohanyanpi kin on yutokan yeyepica sni sdonya tuka 
sanpa anpetu wakan ihaoanna wiyotan hehanyan qu. 
Hehanyan skan 'takudan okihi sni. Wanna wicake 
6ni tuka wicahnaye cin oyate hiyeye cin amdezapi he- 
cen ihahapi. Hecen icupi qa Akicita wicokaslte ti 
kin en hnakapi. Hecen woyakapi. 

Woyake kin de etanhan woawacin yanka. Tanina 
wicohan kin wacinyepica sni. Wohnaye ca wowica- 
ke sni kin heon. 



OKODAKICIYE WAKAN WOTANIN. 

Pennsylvania cokaya obas'pe kin en Convocation 
wan on Bishop Hare stinkaku he Dean kalinih yu- 
stanpi. 

Pev. C. F. Knight, Milwaukee obaspe en Bishop 
un kta kahnigapi tokata March 25 hen yuwakanpi 
kta kecinpi. 

Michigan obaspe kin en mniciyapi qa. Rev. H. 
Y. Saterlee, New York etanhan, Bishop yuhapi kta 
he kahnigapi. 

Askatudan Sagadasa Bishop wan, Bishop Hughes 
eciyapi he te. Tehan wayazanke qa heon tobaspe 
kin en iyotaniyekiye. 

Bishop Hare tobaspe kin en Eastern Deanery kin 
on Dean un kta he Rev. J. Trimble kahniga. Mr. 
McBride heca un qon. 

Hekta omaka kin icunhan Isantanka makoce kin 
en Tipi Wakan teca 6,434 kagapi, Nakun Wicasta 
Wakan 4,505 kagapi. 

^ Askatudan Valley City, D. T. Methodist okodaki- 
ciye kin etanhan wicasta wakan wan titokan hdi qa 
wicayusutapi ecakiconpi. 

Bishop Paddock, Massachusetts etanhan wayazan- 
ke cin on tohinni miniwanca akasam omani iyaye 
ciqon askatudan hdi kta. 

Askatudan Philadelphia o ton we kin en qa St. 
Andrew's Tipi Wakan ohna, China oyate etanhan 
siceca yamni Baptizma wicaqupi. 

# Australia makoce kin etanhan Bishop Barry eciya- 
pi heciya wicohan tawa enakiye kte ca Sagadasa 
wita kin en Bishop ookiye un kta. 

Connecticut obaspe kin en Winyan wawokiye oko- 
dakiciye kin, Alaska ekta wawokiyapi kta heon ma- 
zaska opawinge nom mnayanpi qa yeyapi. 

Hekta January 25th he ehan St. Paul yuhomnipi 
wokiksuye anpetu qon, hehan Cincinnati O. en Rev. 
Boyd Vincent, Ohio itokah obaspe kin en Bishop 
ookiye un kta, Bishop kagapi. 

p Massachusetts ekta E. P. Gould, Baptist okodaki- 
ciye en wicasta wakan un qa wicasta okinihan heca 
taokodakiciye ayu^tan qa Episcopal Okodakiciye opa. 
Tokeca nakun Wicasta Wakan kagapi kta. 

Hartford, Conn, en Trinity College (Woonspe 
wankantu tipi) kin tanka keyas ohinni koska wicota 
kin on tipi kin owicakan sni. Hecen dehan maza- 
ska 300,000 mnayanpi qa on yutankapi kta cinpi. 

Hekta January 17 he ehan Cambridge, Mass. ekta 
Congregational okodakiciye etanhan wicasta un qon qa 
titokan hdi kin he Diakon kagapi. Iyehan wanji 
okodakiciye tokeca etanhan titokan hdi kin he wica- 
yusutapi kin ecakiconpi. 

_ Askatudan Philadelphia kin en Indian Rights Asso- 
ciation kin on omniciye wan kagapi qa icunhan Bishop 
Whittaker, Prof. Painter qa Mr. Herbert Welsh wo- 
hdakapi, Ikcewicasta kin nina waonspewicakiyapi 
kta iyececa he iwohdakapi. 

Askatudan Denver, Cola? ado en wicasta wan waya- 
co heca tuka Koska Itancan wicohan econ ece kin he 
Diakon kagapi. Wanna waniyetu wikcemna zaptan 
ke3 tanyan skan ece. Tokesta hen skan kin en Tipi 
wakan kagapi kta keyapi. 

New York en Tipi Wakan wan St. Ann's eciyapi, 
nogekpapi ohna cekiyapi ece kin, he mazaska 11,000 
hehauyan icazo. Unkan askatudan tuwe waonsida 
ohanyao, nakaes mazaska henakeca wicaqu qa on 
oicazo kin he hdajujupi. Nina pidapi qa cantewa- 
stepi. 

Askatudan West Berkely, Cal. ekta tuwe tipi wakan 
iraahen ya qa takuku manon qa mazaska nom on wi- 
yopeye. Ohakam wicasta kin he yuzapi qa kaskapi. 
Wicasta kin he sicaya econ woahope kin he kicakse 
tuka Wakantanka taku tawa manon he iyotan sicaya 
econ. 

Chicago otonwe kin en qa St. James' Tipi Wakan 
ohna owanye waste wan, wmolimca waste wokiksuye 
on kagapi. Winyan kin he Mrs. Julia N. Vibbert 
eciyapi. Wapahota cunwintku hee. Winyan kin de 
wokiksuye kta on Mahpiyaduta ti kin en St. Julia 
Station kin en Tipi Wakan he cin he kagapi. 

Tokata February 25' kinhan Bishop Hare, Phila- 
delphia ekta hi kta qa hen Indian Hope okodakiciye 
itokam wohdake kta keyapi. Okodakiciye kin he 
St. John's School, Muliboju en ptinhan teca kagapi 
kin, imahen can akaniyotankapi, waknawotapi, qa 
owinja taku hececa kin on wamnayanpi kta aiciciya 
£kanpi. 

Hekta January 17, he ehan New York otonwe 
kin en, Anpetu wakan waonspewicakiya on omnici- 
ye wan kagapi qa wicohan kin he en, token waon- 
spekiya kin hena piici} r api kta iyececa kin, qa token 
siceca woonspe iyokipipiya qa okahniliya wicaqu pi 
kta waste kin he iyukcanpi qa iwohdakapi. Omaka 
kin de icunhan New York Bishop kin he itancan 
kta kahnigapi qa Mr. Clay Mo ran wowapi kage kta 
yustanpi. 

Wasicun ekta askatudan winyan qa wikoska on 
okodakiciye kagapi. Okodakiciye kin he "Wieasta- 
yatapi cunwintkupi" eciyapi. Jesus he wicastayatapi 
kin hee qa cunwintkupi kin he iyepi. Taku on ka- 
gapi kin waonsidapi qa wawokiyapi wicohan kin hee 
qa wowakta wicoie yuhapi. Opapi otoiyohi maza wan 
napinpi qa maza kin akan wowakta wicoie wicoie ya- 
mni oo wa tokaheya aowanpi. Wicoie kin hena decetu 
"In His Name" [lye Caje en]. Okodakiciye kin 
tanka icaga keyapi nakaes wicohan waste yuhapi. 



OKODAKICIYE WAKAN ON WIWICAWAN- 
GAPI WAN. 

Woonspe Iwikoemna Nonpa Sanpa Topa. 

Liturgies— Wocekiye Wowapi. 

W. Otokahetanhan wocekiye owapi tona dehanyan 
unkicihipi he. 

(Liturgy eyapi kin he Itancan fitayetu wotapi. en 
oecon hci he kapi) 

A. Topa qa hena Wahosiye kagapi kecinpi. 



W. Liturgy tokaheya kin, qa wihiyoiyanpata en 
unpi qon token eciyapi he. 

A. Oriental (wihiyoiyanpata), St. James' Litur- 
gy eciyapi, 

W. Inonpa kin token eciyapi he. 

A. St. Peter tawa; qa Italy, Sicily, qa Africa en 
unpi qou. 

W. lyamni kin token eciyapi he. 

A. St. Mark Liturgy tawa; Egypt, Ethiopia qa 
Mediterranean miniwanca ohuta opaye Christians 
en unpi he en unpi ece. 

W. Itopa kin token eciyapi he 

A. St. John tawa, qa he Gaul (France) Spain 
en unpi. 

(Itopa kin he etanhan wocekiye oecon unkitawapi 
etanhan u). 

W. Liturgy kin dena aiwanunyakapi eca taku iye- 
unyanpi he. 

A. Woawacin he wanjidan qa woecon hcawanji 
yustanpi iyeunyanpi. 

W. Detanhan toketu he. 

A. Dena topa kin ohutkan wanji yuhapi qa wica- 
sta Woniya wakan on owapi qa wicasta kin hena wo- 
onspe owanjidan yuhapi he yuwicaka. 

W. Hooker, "Okodakiciye Wookihi" wowapi ta- 
wa kin en wacekiye oecon kin, itokam owapi kiu, qa 
Okodakiciye Reformation (ihduccetu) itokam token 
eya he. 

A. "Reformation itokam omaka 1500 icunhan 
okodakiciye wocekiye oecon unpi sni yakonpi wanji- 
dan iyeyepica £ni" eya. 

W. Liturgy kin wowasake tukte he. 

A. Okodakiciye Wakan woonspe wowicake kin 
en kiyuhe. 

W Taku iapi kin ohna Liturgy kin hena owa- 
pi he. 

A. Syro-Chaldaic qa Greek iapi kin hena en 
owapi. 

W. Reformation qonhan taku iapi ohna owapi he. 

A. Latin (Roma) iapi en owapi. 

W. Hekta 1540 omaka kin en wocekiye wowapi 
kin on, qa he Liturgy kin dena etanhan owapi qon, 
taku econpi he. 

A. Hehan Bishop kin etanhan Committee kahni- 
gapi qa woecon kin he English iapi ohna ieska wica- 
sipi, qa itokam omaka epawinge nonpa ecetu icun- 
han taku wanjikji hecetu sni aiowapi he pajujupi, 
tona Wowapi wakan ohnaye sni kinhan. 

W. Deconpi kin on token kapi he, 

A. Otokahe ekta tokaheya owa yustanpi qon ake 
ecen kahyankapi kta cinpi qa heon heconpi. 

W. Wocekiye Wowapi kin en dehan taku wanda- 
ka he. 

A. Wowapi wakan kici mdawa qa kici aiwanmda- 
ke cin on, Wowapi wakan en woonspe kin wocekiye 
wowapi oyaka ece qa owa yanke cin he Wowapi wa- 
kan oie kin dhnah owapi he wanmdaka. 

3. Quinquagesina, Lent itokab Anpetu-wakan 
iyokihe kin. 

6. Cahota Wednesday, Lent ed anpetu tokaheya 
kin. 

10. Lent ed Anpetu-wakan tokaheya kin. 

13. 15, 16. Ember-Anpetu kin ; ed tona Wicasa 
Wakan obe kin opeya hiyuwicayapi kte cin on cewi- 
cakiciciyapi kin. 

17. Lent ed Anpetu-wakan inonpa kin. 

24. Lent ed Anpetu-wakan iyamni kin. 

25, Mary Witansna-un wa£te kin yaotaninpi kin. 
31 . Lent ed Anpetu-wakan itopa kin. 



WINYAN OMNICIYE KIN. 

Greenwood, Jan. 22, 1889. 
Nakaha Winyan Omniciye kin wicota ahi, canko- 
kasana on Wotanin waite ayapi kin dehand yulido- 
kapi kta yedakas. Wacekiyapi yustanpi hehand 
winyan wanji kannigapi, cankokana mnaye ca tuwe 
tawa kin cajeyad qa yulidokin kta e. Hed winyan 
toktokeca nonb mazaska yawapi ; qa tokeca wan can- 
kokana piya eced iyeya qa iyohi mazaska tonakeca 
kin yaotanin, qa nakun wowapi kin ed eced owa yan- 
ka. Cankokana iha wanna eced puspapi ca tuwe 
tawa kin kicupi. 

Wana mazaska yawapi yustanpi qonhan, hehand 
Okodakiciye wakan tawicohan kin tuw T a cajeyata, 
makoce unkitawapi kin qa makoce toktokeca kin ekta 
koya, hutab Hasapa kin ekna qa Dakota oyate kin 
ekna, wayawapi kin ed, wabdenica tipi kin ed, qa 
0} T ate iyasyaza wanwicayag ipi qa w r ahokonwicakiya- 
pi kin hena taku kin ptedyena cajayata. He aya- 
stan hehand winyan opapi kin wanjigji wokdakapi. 
Winyan Omniciye ed Itancan heya : Taku kin dena 
wicohan ecekced hiyeye cin on ota sdodwaye sni, tka 
Miss Carter ded hi qonhan Chinese oyate kin on un- 
kokiyakapi qa toked hokslcopa winyan wicatonpi kin 
tapi kta e ihpewicayapi sa he cajeyata, qa mis miye 
heciya Okodakiciye wakan unkitawapi kin wabdeni- 
ca tipi kage cin hed wabdenica wicayuhapi kin owi- 
cawakiyin kta e mitawacin ce. De cajeyate cin icun- 
han iye hoksicopa was"te tawa kin istiuma adoksohan 
yuha. Hehand nakun hutab wasicun oicihipi sni 
kin hena is eya owicakiyin kta tawacin, qa taku 
nonpa kin dena mazaska mnayanpi kin eciyatanhan 
owicakiyin kta e tawacin keya okdaka. 

Hehand wanji tokeca wohdaka qa taku wicohan 
waste owasin owicakiyin kta e tawacin keya, tka 
mazaska mnayanpi kin topa kiyuspapi kinhan oto- 
iyohi nina conana icu kta, canke Itancan nakaha 
tawacin kdutanin kin he iyokipi keya. 



Akel wanji wasicun wahpanicapi qa Wicasa wa- 
kan yuha okihipi sni e owicakiyin kta tawacin okda- 
ka. Hehand tuwa iyukcan wicasi, ito wamnaunki' 
yapi kin he China ekta Wabdenica Tipi kin he, qa 
hutab wasicun ekna wicohan kuwapi kin henaoza 
ounkiyapi kte. On owasin iwicawangapi unkan he- 
cetudapi. 

Tuwa iyotan tehan winyan omniciye ed opa kin, 
qa nakun Payawin ed itancan qon wokdaka, qa maza- 
ska hanke China ekta qupi kin on icante waste keya. 
Ecin hekta unkis eya oiyokpaza ed unqonpi kta wana 
Wakantanka towaonsida qa wowicake kin hena hiyo- 
unhipi canke dehand tona nahahcin oiyokpaza ed 
unpi kin wicunkiksuyapi qa toked unkokihipi kin 
owicunkiyapi kta iyecetu. Hehand aguyapi kmi- 
yayan qa taspantanka qa pejutasapa owasin yutapi 
qa yatkanpi qa iyuskinyan kihdapi. 

Secretary. 



SOCIETY OF CHEEEFUL WOEKEES. 

Kosebud Agency ekta, St. Mary's School ed okoda- 
kiciye, Missionary Societ}' of Cheerful Workers eciyapi 
kin deced wicohan tawa okdakapi : — September 1, 
1888 January 1, 1888 hehanj^an cankokasana 

19 etanhan $20. Il 

Takuku qa hayake kagapi qa wiyopeyapi kin 

etanhan 67.74 

lyuha $87.85 

De etanhan Kev. J. C. Tavlor on Rev. Mr. 

Burt qupi • $50.00 

Japan makoce ed wicohan wakan kin on Miss 

Carte qupi 5.00 

Iteowapi St. John's Station on 4.40 

Ena yanka $59.40 

Mary S. Francis. 

Mazaska A wany ake cin . 

; ' * «fc » 

WAYLAND'S ELEMENTS OF MORAL 
SCIENCE. 

WlCOWAYAKE 2.— ONSPA 1. 

Onwiyukcanpi he Toked Kapi qa he Toked Wakta- 
unyaxipi Kin. 

Tohan taku wanji econqunpi can he ohinniyan taku 
on econqunpi kin yukan. Hu unyukanpi sni kinhan 
maunnipi unkokihipi kte sni. Noge unyukanpi M 
kinhan wanaunhonpi unkokihipi kte sni, qa nakun 
taku decekceca kektopawinge eced yukan. He de 
mahetanhan qais unkitawacinpi on wicohan kin ijiya 
iyececa. Wicotawacin wan unyuhapi sni kinhan 
tohinna he wiunyukcanpi qais" waaunwacinpi kta un- 
kokihipi 'kte sni. Wokiksuye unyuhapi sni kinhan he 
tohinna taku unkiksuyapi unkokihipi kte sni. 

Wana he owasin wicasa wan tohan eciyatanhan ta- 
ku owotanna qais owotanna sni kin sdodyin kta eon 
wowasake yuha. Qa iye wicohan ocaje dececa yuha 
kin _ heon taku owotanna sni econ sdodkiyapi wicota- 
wacin wan yuha. Wicotawacin wan wicasa yuhapi 
qa wamanica yuhapi sni, kin he on wikdukcanpi kin 

©ya caje unyatapi. He takn kin de icitokeca kin 
sdodunyanpi qa wicotawacin kin dena on iyounkipi- 
pi qais* iyounkipipi sni ecee. 

He wanna de unkabdezapi kinhan takn owotanna 
qai£ owotanna s"ni kecin, wicotawacin kin he wicohan 
unkitawapi kin etanhan. Nakun be Wakantanka ed 
qais wicasa ed woyuonihan qai£ woyuonihan sni heca 
umatukte keceyas. Ho hoksina wan oyewakankan qa 
nakun tuwena sdodye slii es*a, qais, W akantanka ihad- 
cajeyata, qa tuwena nalion sni esa, qais Anpetu wa- 
kan ahope sni qa tuwena wanyanke sni esa, he Wa- 
kantanka itokab woalitani econ kin sdodkiya, qa 
Wakantanka iyopeyin kta ikopa ecee. Is he iyokihe 
ti kin wamakinon, qais* ob slkate cin wicaknaye cais, 
iwicahaha qais awicape cinhan, he oyazanwicaye cin 
he sicaya econ e sdodkiyin kta, qa iteta awicayuta 
kte cin istecin kta, qa tohan kin eciyatanhan he iyo- 
peyapi kta e sdodkiya. 

Onwiyukcanpi wan on wicohan econqunpi kin owo- 
tanna qais owotanna sni kin on sdodunkiyapi kin he 
wicotawacin ed woawacin kin etanhan keunkeyapi. 
Hena wicasa ed qais Wakantanka ed woyuonihan 
qa'is' woyuonihan sni wicohan kin heca unmatukte 
keceyas. Unkohanpi ed toked wowiyukcan wan eun- 
knakapi qon he iyeced wicasa tokeca tohanpi kin ed 
eunknakapi kinhan he woawacin ed onwiyukcanpi 
wan on woowotanna wicohan ed taku owotanna qais 
owotanna sni icitokeca kin on sdodunyanpi keunke- 
yapi. Woawacin kin heon nakun taku owotanna 
sdodunyanpi kin econqunpi kta awauncinpi ecee, qa 
taku owotanna sni econqunpi kte sni iwakta unyan- 
pi, qa he nakun taku tokaheya awauncinpi kin on 
unkiyu^kinpi qa taku iwakta unyanpi kin is on can- 
te unsicapi ecee. 

Onwowiyukcan kin de wakta unyanpi sa kin he 
sdodunyanpi kta e ito cisciyena taku owotanna qa 
owotanna sni on toked unkitawacinpi kin he awaun- 
cinpi kta. 

1. It© wicohan wan he econqunpi qais econqunpi 
kte sni umatukte kte cin heon iwanunyakapi qes. I- 
to dee kta. Ito he wakanheja wan witkotkoke cin on 
atkuku acanze qa apin kta iwanyake cinhan he oki- 
na tokaheya he atkuku kin isain was^aka qaon iyope- 
yin kta he iyukcan kta. He de hecetu sni kin tanin 
kta, cin taku kamna kte cin isanpa tokiihpeyin kta. 
Tka ito he atkuku kin owanka ed wayazanka wanke 
ca wasake sni on cinca taku sica econ kin on iyope- 
ya okihi sni kinhan. Qa wakanheja kin de cisciyena 
iwanyake cinhan he atkuku ape cin he hecetu sni 
sdodyin kta qa he atkuku kin iyopeya okihi qais oki- 
hi s*ni unmatukte keceyas toka sni kecin kta. Qa 
he wakanheja wan he tokeca wan atkuku wayazan 
toked okihi okiyin kte ciqon icand ape cinhan he wi- 
cohan nina sica econ qa iyopeyapi kta iyececa keyin 
kta. Qais he wakanheja atkuku ape wacin kin on 
nina oyazan iciye cinhan he owasin icante sicapi kta 
tka ake he tanyan qa he iye ikdamna keyapi kta. 

Akes he wakanheja wan atkuku apin kte cin he 
hecetu 6m awacin kinhan he nakun wicotawacin wan 
econsi sni seecin kta. Qa he canze tka kinhan wico- 
tawacin nonb yuha kta. Canze kin he econsi kta qa 
onwiyukcan kin is ecanon sni waste keyin kta. Qa 
he wocantakde wocanze qais wowiyukcan tawa unma- 



tukte anagoptan eciyatanhan he hoksina wa^te qais 
hoksina sica heca ikdutanin kta. Qais tokeca wanji 
iwanunyakapi kta. Ito hoksina wan wiskate opeiciton 
kta e mazaska qupi kin he qa he yuha wiskate mazo- 
piye tipi kin etkiya ya unkan winyan wan cinca kin 
akihante kinicapi he akipa. Wicoskate wasteda kin 
on wiskate opetoa kta awacin kta. Tka wowiyukcan 
tawa kin is* wakanheja akihanpi kin dena etanhan 
iwicacu si kta. 

He nakun wicohan wan econqunpi qa on toked 
canteunyuzapi kin unkabdezapi kinhan wowiyukcan 
unkitawapi kin he toked wakta unyanpi kin sdodun- 
yanpi kta. He taku ehake caje unyatapi kin he 
iwaunyakapi kta. He hoksina wan waonsida kin- 
han he cantewaste kta qa taku econ kin he hecetu kida 
kta. Qa tuwe wan taku hececa econ wanyake cinhan 
heon wasteda kta qa itkob taku ecakiconpi qes ecin 
kta* He iyohakab hoksina waonsida kin de otonwe 
canku okna ya unkan wahpanica mazaska wicaqu 
qon he nonpa akikde iyenakeca iyeye cinhan he 
owasin ikiciyuskinpi kta qa wokajuju ikdamna keya- 
pi kta. 

Unma eciyatanhan is he hoksina wan wakanheja 
kin dena onslwieada kte seca unkan he icand awica- 
pe cais' ostewicakda kinhan qa tohan he kikde ca to- 
ked tohan qon awakicin kinhan istecin kta, qa nina 
icante sicin kta qa toketu tanin kte s*ni. Qa taku 
woakipe wanji ahinhpayin kta ikopin kta. Qa he 
tuwa heced wicohan sica econ wanunyakapi kinhan 
he wahteundapi kte sni qa tohina kici wounkdakapi 
kta awauncinpi kte sni tka ees woiyopeye ikdamna 
keunkeyapi kta iyececa. 

Taku kin deon etanhan tona taku ecisniyan econ- 
pi kin on wikopapi qa tona is tanyan econpi kin on 
waditakapi. Tuwa taku ecisniyan eeon kin he wo- 
iyopeye ikdamna kin sdodkiya; qa heon tuwe kin 
owasin iyopeyin kta kecin ikopeya un kta. Tuwa 
taku tanyan econ kin is he itkob taku wowaste eca- 
kiconpi kta sdodya qa on tuwena kokipe kte sni. 

Qa taku kin de on nakun tona taku owotanna sni 
econpi kin iyewicayapi ecee. Tuwa taku owotanna 
s'ni econ can On wistece ca nakun wikopa ecee. Qa 
tohan qa itoknake kin ed atanin ecee. Qa sam na- 
hbe wacin kes sam sdayeknak iyeya ecee. Wowapi 
Wakan kin ed deced unkokiyakapi. "bice cin he 
iye nape on taku econ kin on kmunkapi, qahe nakun 
nape iciyakdeyapi e£a wahtanisa kin istedyapi kta. 



PINE RIDGE AGENCY. 

Anpao: St. Philip's Chapel, Cankpeopi, el mini- 
awicakastanpi na wicahapi kin oblakin kta. 

Baptizma. 

January 2, 1889 he ehan John, Wacehinwanjila na 
Hinhanlutawin cincapi; Oliver na William, Antoine 
na Jane Provo cincapi; Henry, Thomas, Oustavns na 
Frank, Robert Matowanjila na Rachel Huhatopawin 
cincapi. 

Hena iyuha Wm. M. Robertson, Peter Akehiyu, 
Henry Redshirt, Nancy Revenger na Annie Bear 
waewicakiciyapi (sponsors) hecapi. 

Rev. C. S. Cook econ. 

WICGICAGE TOKED KAPI QA ETANHAN 

WOWIYUKGAN KIN. 

WlCOWOYAKE 20. 

Abraham Gerar Ekta Ikdaka.— -1. 
Abraham Mamore utuhu kin ekta yanka, (w. 18 : 
1) tka Sodom tehiya ihangyapi kin ikiyena qa ©kin- 
ni inyanzi ide kin etanhan sota hinnape cin on iyotan 
iyekiya naceca canke tawatedye Sni. Heced itokah- 
kiya Canaan makoce ihanke qa hewoskand makoce 
kin ikiyena ekta ikdaka. "Qades qa Sur otahena" 
(w. 16: 7, 14). Ghanketa "Gerar ed ounyan." Oton- 
we kin he Pilistia makoce kin hetu, qa otonwe kin 
iyotan naceca. Ecin wicaSayatapi tawapi kin hed oun- 
yan yedakas. 

Tawicu Anakihma qa He Icupi.— 2. 
"Qa Abraham tawicu Sarah ke ca, MitankSi kin 
dee ce eya." Sarah wana waniyetu wikcemna napcin- 
wanka ecetu qeyaS okini nahahcin wikoskase qa owan- 
yag waste. Wakantanka deced Moses qa Caleb wa- 
na wicahcapi qeyas iyeced waSagwicaya (Woope Ita. 
34: 7; Joshua 14 : 10, 11). Abraham de icinonpa 
tawicu anakihma: tokaheya Egypt ekta i qonhan 
(12 : 13) qa ake dehand. Unma qon on iyotaniye- 
kiya qa ake econ kte sni sceca eSa Pilistia oyate ko- 
wicakipa canke hecon. Ecin iye tawicu okdake cin- 
han okini wicasayatapi Sarah icu kta e skan kinhan 
Abimelek Abraham kte kta (oekde 10, 11), tka'tan- 
ksitku kecin kinhan Abraham sicaya ecakicon kte 
sni Abraham kecin. Nakun Egypt ekta decon qon 
Wakantanka Sarah wicaSayatapi kin etanhan eyaku, 
qa ake econ kta e kecin naceca. 

Abimelek Wowihanbde Kin.— 3-8. 

3. Abimelek ikcewicasa esa wicasa owotanna na- 
ceca; ecin Wakantanka okiyeca wicohan Sica etan- 
han eyaku. "Wowihanbde wan ed heciya." Wa- 
kantanka ikcewicasa taku sdodyewicayin kte Cehan 
de on econ s'a (w. 41 : 1; Dan. 4: 5). "Iho nite" — 
wicasa tokantanhan ed niu kin tehiya ecayecon kta e 
yaSkan, canke nitin kta iyececa (Kdi. 22 : 21 ; Lewi 
19 : 33) he kapi seeca. Is wowayazan on Wakan- 
tanka wicakastake cin Abimelek wana hececa naceca 
on heya. Wakantanka Abraham wahoye ciqon yu- 
ecetupi kin wanji dee (w. 12 : 3 ; Psalm 105 : 13- 
15). 

4. "Tka Abimelek nahahcin Sarah ikiyena wanke 
sni" — wowayazan qon eciyatanhan naceca. Sarah 
wana ikdusaka, qa Wakantanka deced awanyake ca 
eyaku sni unkans okinni Isaac he Abraham cincasni 
tka Abimelek cinca keyapi kta tka. "Itancan, oya- 
te owotanna wan he nakun tewicayayin kta he" — 
Abimelek wowihanbde kin on wana toketu okicahni- 
ge ca cancanyan un. Unkan de taku kin iye isnana 
econ qa on tin kta e hecetudaka, tka iye taoyate on 
iyopewicayapi kta iyececa Sni kecin qa ikopa on he- 
ya. Nakun Sodom oyate tokantanhan hipi sicaya 
wicakuwapi kta e Skanpi qa woihangye tanka akipa- 
pi qon. Abimelek he sdodye ca dehand avvacin on 
heya naceca. 

5. Abimelek deye cin on iye wawicihahapi wicolian 
kokipe ca econ kta awacin qa tawatedye Sni. Abra- 
ham Sarah kici owewakankanpi kin on knayanpi qa 



woiyotaniyekiye iyakdeiciyapi qa Abimelek Sicaya 
ecakiconpi. Woowotanna on waditakapi sni canke 
hececa. 

6. Wakantanka Sarah qa Abimelek nupin awan- 
wicayake canteoze kin sdodwicaye ca ewicakdaku. 
"Miye ed wayahtani kte sni" — Wakantanka Abraham 
kici woecakicon kagapi qonhan kodayin kta keya, 
heced Abraham awahtanipi kinhan Iye kin ed wahta- 
nipi iyeced wicakiciyawa kta he oknayan. 

7. "Wicasa waayata kin heca"— Wowapi wakan 
kin ded tokaheya waayata cajeyata. Waayata eya- 
pi kin wicohan tawa kin he dee ; Wakantanka wica- 
sa kin he taku okiyaka is woawanyake is wowihanbde 
kin eciyatanhan sdodyekiye ca hena sanb oyate etki- 
ya owicakiyake ca on wahokonwicakiye ca anago- 
ptanpi kta e cewicakiya ece (Kdi. 4: 15; 7: 1 ; Jer. 
7: 16; 11: 14; 14: 11.), 

8. "Unkan Abimelek hanhanna hcin kikta" — Wa- 
kantanka iye toked eciye cin on mniheniciye ca toked 
onspekiye cin eced econ kte hcin he tanin. "Qa ooki- 
ye wicayuhe cin owasin wicakico, qa hena owasin owi- 
cakiyaka" — wahtani kin taninyan okdaka, qa woko- 
kipe iye itokab wanke cin sdodyewicaye, ca ecinSniyan 
econ qon he etanhan heyabiyeiciye ca waSte econ kta 
okdaka. Taku kin dena on wicaSayatapi kin de Wa- 
kantanka kokipa qa iye onsiiciya un ikdutanin. 

Abimelek Abraham lyopeya.— 9-13. 

9. "Unkan Abimelek Abraham kico" — taoyate 
wicitokab au. "Toka e hecaunyeconpi he" — ake tao- 
yate ob Abimelek ikdawa, oekde 4 ed Wakantanka 
ayupte ciqon iyeced. Iye qa taoyate Wakantanka 
ed awahtanipi kta qa woiyopeye wan iyakdeiciyapi 
kta e Abraham he econwicakiya Abimelek heced 
ka, qa nina ba. 

10. "Taku wandaka on heced ecanon he" — unko- 
hanpi kin ed taku wandaka on kounyakipapi he. 
Tokantanhan hipi kin etanhan tawicupi iwicacupi qa 
hihnakupi wicaktepi e mitaoyate econ wanwicadaka 
he. 

11. "Tuwena deciya Wakantanka ohoda Sni" — 
okini Abraham toked decana Wakantanka Sodom 
oyate ikcewicasa wahtanipi kin on ihangwicaye cin 
he awacin. Qa Pbilistia oyate iS iyececapi kecin on 
kowicakipa qa decOn naceca. 

12. "Qa awicakehan tanksiwaya ce" — eya Abra- 
ham wicaka, tka hekta toketu lice cin anakihma kin 
on iye Sarah kici taku sice cin etanhan ikduha kta 
kecin. Hececa qeyas wancaknana wowicake kin 
ataya okdakin kta iyececa wana icinonpa iyeya. Tan- 
kSitku tka nakun tawicu. He ehand takukiciyapi 
kin kiciyuzapi kte sni e Wakantanka nahahcin woo- 
pe wicakicage sni, canke kiciyuzapi kin he hece- 
tu sni sdodyapi Sni. De iyohakab tehan hehan Mo- 
ses toope kin eciyatanhan iyowicakiSni (Lewi 18 : 9, 
11; 20: 17; Woope Ita. 27: 22). 

Abimelek Sarah Kicn qa lyopeya— 14-16. 

14. Abimelek wihanmna kin ed Wakantanka 
Abraham awanyake ca okiye cin sdodya canke koki- 
pa, qa nakun Abraham iye tanyan cantekiyuzin kta 
e decekced taku ota qu. "Hoksina qa wicincana 
A braham qu" — wowiclake heca kapi. 

15. "Mitamakoce nitokab wanka ce." Tukted 
cin kinhau Abraham iyotankin kta is iyoopta omani 
esa iyowinye ca Abimelek taoyate kin etanhan taku- 
na kokipin kte sni. 

16. "Iho he niista akahpe kte cin "—Abimelek 
Abraham mazaska kektopawinge qu kin on Sarah 
cantewaste kta iyececa; qa hihnaton sdodyapi sni qa 
istedyapi qon wana kiksuyin kta Abimelek cin iapi 
kin de on ka naceca. Is togye ka naceca. Ecin 
makoce kin he ed w : yan tona hiknatonpi kin ite- 
akahpe kicunpi ece. Ite sdayehua tankad ipi sni 
ece. Tka witansna unpi kin iteakahpe kicunpi sni. 
Heced Abimelek Sarah heciya seeca: ltd mazaska 
kin de on nihikna iteakahpe wan openicaton kta qa 
heced hihnayaye cin dutanin kinhan tokata dececa 
.wayakipa kte sni. Sarah, "Be tibdowaya ce," eye 
ciqon ite sdayehna un naceca, heon witansna kecinpi. 

Abraham CewicaMeiya.— 17, 18. 

17. Job kodawicaye cin on wawayusna qa woceki- 
ye eya iyeced (Job 42: 9, 10), 

18. Cincatonpi sni kin on Wakantanka otakiya 
wicasa wahtanipi kin iyopewicaya (w. 16 : 2; Tsa. 6Q: 
9; 1 Sam. 1 : 5, 6 ; KdL 23 : 26 ; Woope Ita. 7: 14; 
Lewi 20: 20, 21; 2 Sam. 6: 23). 



Burma etanhan Burmese hoks*ina wan Jesus wacin- 
yan heca e deced wowapi kaga: 

Hekta waniyetn kektopawinge yamni ecetu han 
Burmese oyate kin taku wakan wan Gandama eciya- 
pi yuhapi kin he India makoce kin ed tonpi. Wani- 
yetn wikcemna £akdogan ni, Te sni itokab waonspe- 
wicakiya cin iyc kiksuyapi kta e on wakagapi kahwi- 
ca£i. Wakagapi kin dena mazaska, mazaskazi qa ma- 
kaspan etanhan wicakagapi. Hinhanna etanhan qa 
wicokahiyaya hehanyan wicitokab wosnapi ecawica- 
kiconpi ecee. Oyate kin dena itokab ehpeiciyapi qa 
cewicakiyapi. Burmese kin July qa August hehan 
iyotan nina wacekiyapisa. Wetu kin de ed winuina 
qa witeca anpetu kin henaos anpetuwakan yuhapi qa 
hena ed oyate kin wakagapi tipi kin ekta wosnapi 
econpi kta e ayayanka ecee. Anpetu hankeya he aki- 
haniciyapi kta keyapi. Qa oicihi sniyan unpi kin he 
kiksuyeiciyapi kta e on tawacin mahed iapi kin dena 
akikdekde eyayukanpi," Wiconte, wokakije, wicota- 
kuni sni." Qa nakun he icunhan iye cantepi kin ed 
woawacin tokeca yuhapi kta cinpi sni qa on sipto qa- 
is taku hececa anpetu okiseya yawa yukan ecee. Wo- 
s*na kagapi kin hena pa kdasanpi qa wokoyak ezi koya- 
kapi. Tuwa he wosnakage cin de wanji qais wakagap. 
kin wanji itokab makata ilipeiciya ca he Buddhis 1 
eya cajeyatapi. Wankan obdake cin dena mis eya 
ecamon sa tka dehan wanna hena woahtani heca kin 
Wakantanka towaste kin eciyatanhan sdodyemakiya 
Decana zaptan ob mniaunkastanpi. Mitakodapi 
Itancan kin itokab owotanna mawani kta wacin qa 
on wocekiye emiyeciyapi wacin. Qa nakun Wanikiya 
unkitawapi kin unkiyepi on tin kta e makata hi hin 
he de Burma oyate kin sdodyapi kta e on wocekiye 
ehapi kta wacin. 

Ceji ojate makoce kin en Wicasta Wakan wan wa- 
niyetu 107 nakaha ta. 



ROSEBUD AGENCY. 
Baptizma. 

Ephphatha Chapel, St. Mary's School, ekta July 
1, 1888, he ehan Lancelot Charles, he John qa Mar- 
garet Decorey cincapi. 

Rosebud Agency, ekta July 29, he ehan Joseph, 
Iyott. 

August 5, he ehan William Abraham, Paul qa 
Mary Dorian cincapi. 

August 7, he ehan Mary Wicepa, he Wakinyan- 
kinza qa Anpetu cincapi. 

August 22, Lucy, he Ptesanwicasa qa Anpetuwin 
cincapi. 

St. Mark's Chapel, Onagu wicoti ekta, August 26, 
lie ehan, Mary Louise, he Luther Standingbear qa 
Emma cincapi; Peter, he Wanbliciqala cinca ; Win- 
nie Alice, he Matoinyanke qa Wicincala cincapi. 
Richard, Tasunkeska qa Tokicunwin cincapi. 

Rosebud Agency ekta, September 2 he ehan, 
George, he Kelly qa Eliza Layton cincapi; Ennie 
Bessie, he Jack Whipple qa Julia Kaslala cincapi. 
Dena Rev. J. C. Taylor, mniawicakastan. 

Church of Jesus, Agency ekta, September 23 he 
ehan, Nellie, he R. C. qa Clema Bauer cincapi, Rt. 
Rev. \V. H. Hare, D. D. Baptizma qu. Hen wico- 
kaya sanpa nakun tankinkinyan Baptizma wicaqupi: 
Margaret Rogers, Lena Standingbear, Jane Win yan - 
waste, Lucy, he Sungmanituwakuwa qa Honahon- 
win cincapi; Sophia Tasina, qa Ellen Ptesanwanya- 
kapi. George Sintesapela, Moses Bletahunkatanka, he 
waniyetu wikcemna sakowin sanpa sahdogan; Julia, 
he Bletahunkatanka Capalutawin cunwintku ; iMcy, 
Sunkanige qa Hinjihawin cunwintkupi ; Henry, he 
Huhunapin qa Pawaksawin cincapi. Dena Rev. J. 
W. Cook Baptizma wicaqu. 

Keyapaha ekta, October 9 he ehan, Martha Ray- 
mand waniyetu 107 henakeca, atkuku kin Tajihunka 
eciyapi, qa hunku kin Unpasagyewin eciyapi. Rev. 
J. W. Cook Baptizma qu. 

Ephphatha Chapel, St. Mary's School, ekta Octo- 
ber 27, he ehan Hattie May, he Sylvester qa Lucy 
Kimmel cincapi. Rt. Rev. W. H. Hare, D. D. Bap- 
tizma qu. 

Calvary Chapel, ekta October 28, he ehan Mar- 
garet Elizabeth, he Louis qa Julia Dorian cincapi. 
Rev. C. S. Cook Baptizma qu. 

Mary Ann, he James qa Ida McCloskey cincapi. 
Rev. W. H. Hare, D. D. Baptizma qu. 

St. John's Chapel ekta, October 29 he ehan, Laban 
Whitehorse, waniyetu 22 henakeca. 

St. Mark's Chapel ekta, October 29 he ehan, Millie, 
waniyetu 55 henakeca. Hena Rev. C. S. Cook Bap- 
tizma wicaqu. 

Church of Jesus ekta, October 30, he ehan, Nellie, 
he John qa Louise Cordier cincapi, he Rt. Rev. W. 
H. Hare, D. D. Baptizma qu. 

Church of Jesus, Owakpamni ekta, November 25, 
he ehan, Horace, he Leon Menard cincapi. Lucy, 
he Louis Roubideaux qa Sophia Tasina cincapi; 

St. Matthew's Station ekta, December 7, he ehan, 
Lucy, he Huhmin qa ¥/ inaca cincapi ; Ernest, he 
Henry qa Mary Straugehorse cincapi. 

Church of Jesus, Owakapamni ekta, December 23 

he ehan, Julianna, he John qa Emily Kemus cinca- 
pi; Edith, he Victoria Milkcinca; Owen, Joseph qa 
Miller Koss cincapi. 

January 5, 1889 he ehan, Victoria, he Fredrick qa 
Julia Campbell cincapi. 

January 14, he ehan John, he Akanyankakte ,qa 
Wijanjan cincapi. 

Church of Jesus, Owakpamni ekta, January 27, he 
ehan, James, he Wiyakaluta qa Wakpa cincapi; qa Al- 
exander. Hena Eev. J. C. Taylor Baptizma wicaqu. 
Wicayusutapi. 
Church of Jesus, Owakpamni ekta September 23, 
1888, he ehan Willie Gay, Mrs. Kosie Cook, Mrs. 
Eliza Wawi, Mrs. Lena Standingbear, Mrs. Jane 
Winyanwaste, Mrs. Eosie White thunder. 

Ephphatha Chapel, St. Mary's School ekta Octo- 
ber 27, 1888 he ehan Mrs. Eliza Heys, Miss Mannie 
Scotfield, Miss lizzie Kicker, Miss Gertrude Gurrier. 

St. Mark's Chapel, Onagu Wicotiekta, October 29, 
he ehan, Charles Dabney qa Susie Eagledog; oyanke 
hena Bishop unkitawapi kin en i qa wicayusutapi. 
Wakankiciyuzapi. 

Church of Jesus, Owakpamni ekta; September 16, 
Anpetu wakan he ehan, John T. Henry, qa Susie 
Tacankula. Hena nupin Woope wakan en sutaya 
opapi hecapi, qa Kev. Jos. C. Taylor kiciyuzapi kin 
yuwakan. 

Wicate. 

Church of Jesus, Owakpamni ekta, January 5, 
1889 he ehan, Victoria Campbell ; January 20, he 
ehan Ennie Bessie Whipple ; January 22, he ehan 
John Windy; Unzeolate; January 24, he ehan Guy 
Girreaux ; January 26, he ehan Leon Menard; Jan- 
uary 31, he ehan David Whitehorse. 



WOWAYAZAN. 



W aniyetu ke Sicangu oyanke den woyazan ota, De- 
cember wi kin he hankeya qa tona tiyospaye ecen 
woonspe tipi unkitawapi, qa tipi wakan unhdepi kin 
hena ecen woyazan yuke, otasaya ahinapapi (measles) 
ececapi, qa ota tahu popi (mumps) ewicacece, nakun 
ota hohpapi ewicacece, nakaes woyazan dena on ota 
wicate. Eya tona tanyan awanwicayakapi kin hena 
tanyan asnipi. Hecen woyazan ota qa on wicata aya 
nakaes' cante masice qa oyanke den wicowayazan on 
nina wicate, hecen Wakantanka Ateunyanpi owanca- 
ya un kin he cewakiye. Eya wanna eqes woyazan 
kin ohankoya tanyan asni awicaye. Nape ciyuzapi. 

J. C. Taylor. 

__j ^_^^. 

Sicangu Owakpamni en omaka de winyan omnici- 
ye dena itancan eepi: Mrs. N. W. Debeil, Itancan, 
President, Mrs. Lizzie Wright, Itancan okihe, Vice 
President, Mrs. Lizzie Huston, Mazaska awanyaka, 
Treasurer, Mrs. Winnie Schwiegaman, Wowapi kaga, 
Secretary. Hena eepi qa nakun wicacaje ota yuhapi. 

Nakun Calvary Tipi wakan Utahuwakpala ekta 
winyan ota hecen skanpi, Mrs. Mary True, Itancan, 
President, Mrs. . Nancy Gunhammer, Itancan okihe, 
Vice President, Miss Cora Good Voice, Mazaska 
awanyake, Treasurer, Miss Mary Prue, Wowapi ka- 
ge, Secretary. Nakun hena wicacaje ota yuhapi. 

J. C. Taylor. . 



WHITE'S INSTITUTE. 



Wabash, Ind. Jan. 2, 1889. 
Mitakola, Anpao: lapi ota acibluha sni, tka lei to- 
kel wasicun iapi nais wayawapi tokel unkiyutapi kin 
he initakola wanjikji nanonpi kta wacin. Hekta Au- 
gust 19, 1887, hehan Pine Bidge Agency, Dak. etan- 
han hoksila na wicincala koya 30 hecetuya lei unka- 
klipi na wasicun tawoope kin okna unkiyutapi yunkan 
lehanl nakas* taku wanjikji unkablezapi, na is iyuha 
lehanl wasicun ia unqonpi, hecel on oiyokipi ecee lo. 
Oknahan sna Rev. Jacob Little lei wacekiya hi canke 
on nakun unkiwastepi selececa. Hehanl hekta June 
wiyawapi kin el Nancy Black -Eyes na Lizzie Wolf 
Soldier kiklapi ye lo, waonspekiyapi winyan kin wanji 
ewicayaye lo. Yunkan lecala Nancy Black Eyes ta 
keyapi naunhonpi, na Lizzie Wolf Soldier e toketu 
kin tanye hcin naunhonpi sni ye lo. Hehanl miye 
tiyata waun qon heehan lowanpi nais wowapi wakan 
yawapi kin waste walaka yunkan lehanl wana olowan 
kin otahcin ewektonje lo, tka ake tohanl hektakiya 
waki kinhan ibluten kta na olowan wanji hcin ake 
onmaspe kta lila awacanmi ye lo. Eya lei olowan 
toktokeea unkihayayapi sa yelo. Eya unkis eya omni- 
ciye unyuhapi yelo. Anpetu zap tan hehanl omniciye 
econqonpi sa yelo. Iho initakola cante masice lo, iapi 
conala cicu kin on. Nitakola qonhe wanji miye. 

Jackson Bissonnette. 



SANTEE AGENCY. 



Anpao, Mitakuye : ito iapi tonana epe kta wacin 
ye. Eya tohinni Anpao iwacu sni, nakas tohinni en 
takudan epe sni ece, tka dehan mis eya Anpao ope- 
citon kta wacin e hecen on iapi tonana en epe kte ye. 
Waniyetu kin de wa wanice qa Isanati kin tanyan 
can toksupi qa nakun Isanati kin tuwedan ninahin 
wayazankapi sni, ehecen tanyan yakonpi seecece ye. 
Qa hehan den tunkansidan woonspe tipi wan huhnage 
qon he ece ake wanji iyecehin kagapi, tka wetu ekta- 
hin yustanpi kta nacece. Hehan ito Anpao kin he 
cajemdate kte wicota decen eyapi, nawahon ecee etan- 
han taku ota en wotanin sni hecen opewaton wacin sni 
eyapi ece. Mis heca iwacu sni kei tuwe Anpao icn 
eca mdawa kte hca ece, wicate qa miniawicakastan- 
pi hena iyotan wanmdaka wacin ece, hecen is eya 
hena hececapi seca, tka opetonpi kte cin tawatenyapi 
sni imdukcan. Hecen, Anpao kin nina opetonpi 
kinhan okinni wasaka aye kte seecece qa opeton sni 
icazopi eceedan kinhan ake ihnuhanna te ktaikowape 
seececa ye. Hecen detanhan mis Anpao takodaku 
wanji miye kte ye. Wanna henana epe kte yd. 

Mrs. M. H. Faribault. 

Minisose ojate kin ekta oyate kin makosica yuhapi 
keyapi. 

New York obaspe kin en hekta a^katudan wakpa 
(canal) hen minitan, unkan sinteMa heca huta opaye 
tipi qon najicapi qa tipi wan en iyayapi. Tipi kin he 
en hoksiyopa wan en skan yanka qa sintesdapi yapo- 
tapi. Hunku nasdog hiyu qa cinca kin ehdaku icun- 
han is eya tehiya kuwapi. Wotehdapi hca nakaes 
nina ksuwewicayapi. 



